Leonardo da Vinci

miniatura|200px|Leonardo da Vinci, statua int'â chiazza 'e ll'Uffizi â Sciorenza
Leonardo da Vinci (Vinci, 15 'e abbrile 1452«Nacque un mio nipote, figliolo di ser Piero mio figliolo a dì 15 aprile di sabato a ore 3 di notte. Ebbe nome Lionardo. Battizzolo prete Pietro di Bartolomeo da Vinci, in presenza di Papino di Nanni, Meo di Tonino, Pier di Malvolto, Nanni di Venzo, Arigo di Giovanni Tedesco, monna Lisa di Domenico di Brettone, monna Antonia di Giuliano, monna Niccolosa del Barna, monna Maria, figlia di Nanni di Venzo, monna Pippa di Previcone» (Sciorenza, Notarile P 389 c, 105 t). – Amboise, 2 'e maggio 1519) è stato nu pittore, ngegnere e scienziato taliano. Ommo 'e ngegno e talento aneverzale d'ô Rinascemiento taliano, rapprisentaje 'o spirito 'a ll'ebbreca soja, sperementanno 'e cchiù grandi fforme d'espressione dint''e cchiù vvarie campe 'e ll'arte e d'â canoscenza. Fuje pittore, disegnatore, scultore, architetto, ngegnere, scenografo, anatomista, alletterato, musecistaAntonio Falchi, Leonardo musicista, Società editrice Dante Alighieri, 1902. Mariangela Mazzocchi Doglio, Leonardo e gli spettacoli del suo tempo, Electa, 1983. pp.14-20. ISBN 884350956X. Emanuel Winternitz, Leonardo da Vinci as a Musician, Londra, 1982. ISBN 978-0300026313., pruggettista e mmentore, ed è cunsiderato une d''e cchiù granne genie 'e tutt'e tiempe.

 Biografia 
 thumb | 220x124px | right
Leonardo jera 'o figliuolo 'e nu nutaio, Piero di Antonio, ca cercatte 'e dargle na bbona educazzione, mpure musecale. Int'ô 1469 trasette int'â puteca d'ô Verrocchio, a Sciorenza. Nzemmola 'a isso accumenciatte a ffà esperienza cummo pittore 'e pale 'e autare e quatre ncopp''a tavula, e cummo scurtore 'e avrunzo e marmularo. Int'ô 1472, steva ggià messo int''a Cumpagnia 'e San luca, na chiumma 'e pitture sciurentine, ma 'e rappuorte cu 'o Verrocchio fernettero sulamente int'ô 1476: int'ô Battesemo 'e Cristo (1475-1478), se penzaje verè 'a mano 'e Leonardo int''o paisaggio e ll'anghelo addenucchiato 'ncopp'o lato 'e smerza.

Int'ô 1478, aprette na puteca e avette 'mpurtante servizie. 'E monace 'e San Dunato a Scupeto (abbeceno â Sciurenza) 'o facettero pittà na Adorazione dei Magi (mmo cunservata int'â ll'Uffizzi), ca mperò accumenciaje ô 1481 sanza 'a fernì maje. Ll'ate fatece 'e guaglione 'e Leonardo songo nu ritratto 'e Ginevra Benci, n'Annunciazzione, 'a Maronna 'e Benois, 'a Maronna 'e Garofano e San Girolamo, pur'isso fernuto maje.

 Â Milano 
Int'ô 1482, Leonardo jette â faticà pe Ludovico o' Moro, 'o duca 'e Milano, aroppo ca je screvette na lettera pe trasì nt'â corte soia. Pigliaje na fateca 'e ngegnere d''e campagne meletare d'ô duca e disegnaje tante apparate p''e ffeste 'e celebrazzione. Ntramente, pigliaje amicizzia ch'o matemateco Luca Pacioli. Sempe â Milano facette tante pruggette 'e guerra, maje rializzate, sturianno 'o cuorpo 'e ll'anemale e d'ê cristiane e scrivenno.

miniatura|sinistra|upright|'A Vergine d'ê Rrocce (Louvre)
Na de ffatiche cchiù mpurtante d'ô periodo milanese è 'a primma verzione d'â Vergine d'ê Rrocce, a Femmena cu ll'arminio, 'o ritratto d'â dama (canosciuto mpure co 'o nomme La bella Ferronière) e 'o ritratto 'e nu museco. Leonardo, forze scuntente 'e chello c'aveva accumenciato, turnava spisso ncopp'ê ffateche soie. Int'ô 1495 e nfino ô 1497 fatecaje ncopp'â pittura 'e ll'Urdema cena, affriscata ncoppa nu muro d'o refettorio do cunviento 'e Santa Maria dd'ê Grazie â Milano. Tuttavòta, 'e speremiente suoje ncopp'ê ttempere facettero sgarrupà 'a fateca ggià quacch'anno aroppo. Grazzie a nu 'mpurtante programma 'e restauro, int'ô 1977, na parte d'â pittura reggenale venette ricuperata, luanno â miezzo chello ca facettero e malecuonce restaure 'e primma. Songo addonce vvenute â luce 'e cculure brillante e 'e pennellate reggenale 'e Leonardo.

Int'ê tiempe milanese, Leonardo fatecaje mpure ncopp''a ati quatre, disegni e scenografie, sturianno 'a ngegnarìa e 'e pruggette pp'ô Duomo d'â cità. Ludovico 'o Moro 'o facette fà na statua equestre 'e avrunzo. 'A statua raffegurava 'o pate 'e Francesco Sforza, ma int'ô decembre 1499 'e Sforza venettero vuttate â fora â Milano p'ê ll'eserceto franzese e 'o avrunzo d'a statua venette pigliato ppe nce fà 'e cannune. Leonardo fujette primma ppe Mantova e Venezia, p'aroppo turnà ô 1500 a Sciorenza.

 A siconna vota a Sciorenza 
Int'ô 1502, commo ngegniere meletare, Leonardo trasette 'e servizzie 'e Cesare Borgia, duca 'e Romagnia e Ummbria. Int'à premmavera d'ô 1503, a Sciorenza, avette na commissione ppe ll'affrisco d'a Battaglia 'e Anghiari po' Salone dd'ê cincuciento int'o Palazzo Vecchio. Ll'opera nun venette maje fernuta, ma Leonardo ce facette nu cartone, ca venette sturiato p''e cchiù granne artiste nfin'ô Setteciento, quanno fuje ristrutto. Mmo se pò veré 'o prugietto p'e mmiezo dd'ê ccopie, e a cchiù famosa è chella ca facette Pieter Paul Rubens. 'O dipito heva essere miso azzeccato â n'affrisco 'e Michelangelo Buonarroti, 'a Battaglia 'e Cascina, ma nun venette fernuto maje manco chisto.

Int'ó siconno periodo sciurentino suio, Leonardo facette vvarie immaggene â devierze femmene, comm'a Monna Lisa, canusciuta ch'o nomme 'e Gioconda, p'o cognomme d''o marito, Franceso Bartolomeo d'ô Giocondo. Leonardo portaje cu isso granne interesse speciale ppe chisto ripinto, 'a Gioconda, purtandolo cu isso inta tutte 'e sfratti suoie.
 Ll'uteme anne d'â vita 
'O grande artista tornaje a Milano into o' 1506, chiamato ra ô guvernature francese Charles d'Ambroise, e venette annominato pitture 'e corte d'ô rrè 'e  Franza. Faticaje a opere 'e ngegnaria e a n'ato monumento equestre.

A Milano facette Sant'Anna, a Maronna, 'O criaturo e San Giuannino, ppe chisto heva fatto già nu cartone, e a secunna versione d'â Vergine d'ê rrocce.

 Morte 
Leonardo morette into 'o castiello e Cloux a Ambroise, into 1519 aroppo nu longo periodo 'n Franza c'ô rrè Franceso I.
 Nutarelle 

 Bibbliografia 
 Anonimo Gaddiano (o Magliabechiano), edizione di Berlino 1892.
 H. Wölfflin, Die klassische Kunst, 1899.
 A. de Beatis, Relazione del viaggio del cardinale Luigi d'Aragona, Freiburg 1905.
 Luca Beltrami, Documenti e memorie riguardanti la vita e le opere di Leonardo da Vinci in ordine cronologico, Milano 1919.
 O. Sirén, Léonard de Vinci, Paris 1928.
 Bibliografia vinciana, Bologna 1931.
 Lionello Venturi, Leonardo da Vinci e la sua scuola, Novara 1941.
 Francesco Flora, Storia della Letteratura italiana, II, Milano 1947
 Charles de Tolnay, Remarques sur la Joconde, in "Revue des Arts", 1951.
 C. Baroni, Tutta la pittura di Leonardo, Milano 1952.
 Emilio Cecchi, Considerazioni su Leonardo, in «Lo smeraldo», 1952.
 Atti del Convegno di studi vinciani. Documenti, analisi e inediti leonardeschi, Firenze 1953.
 AA. VV., Leonardo da Vinci, Novara 1956.
 André Chastel, Arte e Umanesimo a Firenze al tempo di Lorenzo il Magnifico, Torino 1964.
 Raccolta vinciana, Milano 1964.
 Hippolyte Taine, Voyage en Italie, 2 voll., Parigi 1965.
 (a cura di), Leonardo, Scritti, Roma 1966.
 A. Ottino Della Chiesa, L'opera completa di Leonardo pittore, Milano 1967
 Giulio Carlo Argan, Storia dell'arte italiana, Firenze 1968
 Alberto Carlo Carpiceci, L'architettura di Leonardo, Firenze 1978 (1984 2ª ed.)
 Carlo Pedretti, Leonardo architetto, Milano 1978, ISBN 88-435-2519-0
 G. Bologna, Leonardo a Milano, Novara 1982
 Bibliografia vinciana 1964-1979, 1982.
 Marco Carpiceci, Leonardo: la misura e il segno, Roma 1986.
 C. Vecce, Leonardo da Vinci, Roma 1998
 Wolfgang Goethe, Viaggio in Italia, Milano 1999.
 S. Alberti De Mazzeri, Leonardo. L'uomo e il suo tempo, Milano 1999. ISBN 88-18-23921-X
 S. Bramly, Leonardo da Vinci, Milano 2000.
 Bruno Santi, Leonardo, in I protagonisti dell'arte italiana, Scala Group, Firenze 2001. ISBN 88-8117-091-4
 E. Villata, Leonardo, Milano 2005.
 M. Kemp, Leonardo, Torino 2005.
 Mark Elling Rosheim, Leonardo's Lost Robots, Springer 2006. ISBN 3-540-28440-0
 P.C. Marani (a cura di) Leonardo. Dagli studi di proporzioni al Trattato della pittura, catalogo della mostra (Milano 2007-2008), Milano 2007.
 Milena Magnano, Leonardo, collana I Geni dell'arte, Mondadori Arte, Milano 2007. ISBN 978-88-370-6432-7
 Carlo Pedretti, Leonardo & io, Mondadori 2008. ISBN 978-88-04-56005-0
 Marco Horak, "Una versione della Madonna dei fusi nelle raccolte piacentine", in "Piacentinità", anno XI n.2 (2009).
 Pietro Montorfani, Leonardo poeta. Una provocazione in versi, in "Testo", LX (luglio-dicembre 2010), pp. 7–16.
 Marco Horak, "Il mistero della Madonna dei fusi", in "Panorama Musei" anno XV n.3 (2010).
 Carmelo Occhipinti, Leonardo da Vinci e la corte di Francia. Fama, stile, ecfrasi, Roma, Carocci, 2011. ISBN 8843057456

 Correnti artistiche 
 Rinascimiento taliano

 Altro 
 Italia

 Omaggi 
 3000 Leonardo, asteroide d''a fascia princepale addedecato a isso;
 Da Vinci, cratere lunare addedecato a isso;
 Da Vinci, cratere marziano addedecato a isso.

Categurìa:Biografie